Forskningsinstituttenes fellesarena

Forskningsinstituttenes fellesarena, forkortet FFA, er en interesseorganisasjon for alle forskningsinstitutter som får basisbevilgning fra Norges forskningsråd. Dette omfatter totalt 42 institutter med ca. 6 500 ansatte og en årlig omsetning på ca. 10 mrd. FFA omfatter de teknisk-industrielle instituttene, miljøinstituttene, samfunnsinstituttene, de regionale instituttene og primærinstituttene.

En tilsvarende organisasjon er Universitets- og høgskolerådet som arbeider for universitetene og høgskolene sine interesser.

Målsetting
FFA er en interesseorganisajon for instituttsektoren i Norge med målsetting:
 arbeide for en helhetlig norsk instituttpolitikk. 
 ivareta medlemmenes interesser og være et samarbeids- og kompetanseorgan for medlemmene. 
 arbeide for økt forståelse for betydningen av forskning, 
 økt bruk av forskning og forskningsbasert innovasjon. 
 arbeide for gode rammebetingelser for sine medlemmer nasjonalt og internasjonalt og 
 bistå myndigheter og forvaltning i saker som angår forskning og forskningsbasert innovasjon.

FFA skal etablere og ivareta et overordnet syn på den norske instituttsektorens plass i det nasjonale og internasjonale forsknings- og innovasjonssystem.

Organisasjon
Organisasjonen har fire organer; sekretariat, styre, valgkomité og årsmøte. Sekretariat er et samarbeid med Abelia. Styret består av inntil syv personer. Valgkomiteen velges av årsmøtet og består av inntil fem medlemmer. Årsmøtet består av lederne i medlemsinstituttene eller den som bemyndiges av vedkommende instituttleder.

Organisasjonen startet på en to års interimsperiode i mai 2007 og ble etablert med vedtekter og valgt styre 11. juni 2009.

Styreledere: 
 Anne Strømmen Lycke, NORSAR, mai 2023 - 
 Lars Holden, NR, juni 2009 – mai 2023
 Tor Heggberget, NINA, mai 2008 – juni 2009  (interimsperiode) 
 Wiktor Sørensen, NORUT, mai 2007 –  mai 2008 (interimsperiode)

Daglig ledere
 Agnes Landstad 2013 -
 Gunnar Jordfald  2009 - 2013

FFA har følgende permanente underutvalg:

 FFA EU-utvalg som arbeider for økt deltagelse fra instituttene i EUs rammeprogram for forskning og innovasjon 
 Forskningsetisk utvalg og Felles Redelighetsutvalg
 Sikkerhetsnettverk
 Økonominettverk
 Kommersialiseringsnettverk

Medlemsinstitutter

Eksterne lenker 
FFAs hjemmeside

Norske interesseorganisasjoner
Forskning i Norge
Forskningspolitikk
Etableringer i 2009
Vitenskap i 2009